b'\n_START_ARTICLE_\nSiva\n_START_SECTION_\nIstorija\n_START_PARAGRAPH_\nYra \xc4\xafrodym\xc5\xb3, kad oaz\xc4\x97je gyventa jau X t\xc5\xabkstantmetyje pr. m. e. Ta\xc4\x8diau ne\xc5\xbeinoma joki\xc5\xb3 s\xc4\x85s\xc4\x85j\xc5\xb3 su Senov\xc4\x97s Egiptu iki pat 26 dinastijos (apie VII a. pr. m. e.). Apie IV a. pr. m. e. \xc4\x8dia i\xc5\xa1gars\xc4\x97ja Amono orakulas, kai jame buvo palaimintas Aleksandras Didysis (331 m. pr. m. e.). \xc5\xa0ioje vietov\xc4\x97je v\xc4\x97liausiai Egipte (tik XII am\xc5\xbeiuje) \xc4\xafsigal\xc4\x97jo islamas. Prie Egipto oaz\xc4\x97 oficialiai prijungta 1819\xc2\xa0m.\n_START_SECTION_\nIstoriniai paminklai\n_START_PARAGRAPH_\nVis\xc5\xb3 pirma\xc2\xa0\xe2\x80\x93 tai Sivos senamiestis, vadinamoji \xc5\xa0ali tvirtov\xc4\x97. Taip pat yra i\xc5\xa1lik\xc4\x99 orakulo kolonos, Romos laik\xc5\xb3 nekropolis, Kleopatros baseinai (nat\xc5\xabralus sieringas \xc5\xa1altinis).\n_START_SECTION_\nGyvenimas oaz\xc4\x97je\n_START_PARAGRAPH_\nOazi\xc5\xb3 gyventojai da\xc5\xbeniausiai ver\xc4\x8diasi \xc5\xbeemdirbyste. Augina javus, dar\xc5\xbeoves, sodina vaismed\xc5\xbeius. Statant namus, svarbiausia apsisaugoti nuo kaitri\xc5\xb3 saul\xc4\x97s spinduli\xc5\xb3. U\xc5\xbe pajamas, gautas pardavus oaz\xc4\x97se i\xc5\xa1augintus vaisiusir dar\xc5\xbeoves, gyventojai perka preki\xc5\xb3 kurios lengvina darb\xc4\x85, gerina gyvenimo s\xc4\x85lygas.'